ເຈົ້າຂອງທີ່ເປັນປິດສະໜາ

Subashini Godage

Thiloka Kariyapperuma

ມື້ຫນຶ່ງ, ອາບາຣອນ ໄດ້ລັກຖົງຫນ່ວຍຫນຶ່ງ. ຊຶ່ງມີໄກ່ຜູ້ໂຕຫນຶ່ງຢູ່ໃນນັ້ນ. ລາວໄດ້ເອົາຖົງໄປເຊື່ອງໄວ້ໃນໂກນໄມ້ ແລະ ເຂົ້າໄປໃນປ່າ.

ອາຣອນ ແລະ ບາຣອນ ໄດ້ເຫັນ ອາບາຣອນ ລັກຖົງຫນ່ວຍນັ້ນ. ພວກເຂົາຈຶ່ງຢາກຈະສັ່ງສອນລາວ. ດັ່ງນັ້ນ ພວກເຂົາຈຶ່ງໄດ້ເອົາຖົງທີ່ເຊື່ອງໄວ້ນັ້ນ ອອກມາຈາກໂກນໄມ້.

ອາບາຣອນ ໄດ້ເຫັນ ອາຣອນ ແລະ ບາຣອນ ກໍາລັງຈັບເອົາຖົງທີ່ລາວເຊື່ອງໄວ້ໃນໂກນໄມ້.

ລາວໄດ້ຍ່າງເຂົ້າໄປຫາພວກເຂົາ, ແຕ່ລາວບໍ່ກ້າທີ່ຈະຖາມເອົາຖົງຄືນ. ອາຣອນ ແລະ ບາຣອນ ໄດ້ເລີ່ມຍ່າງອອກຈາກປ່າ. ອາບາຣອນ ກໍ່ຍ່າງຕາມຫຼັງພວກເຂົາໄປ.

ພວກເຂົາທັງສາມຄົນ ໄດ້ຍ່າງໃກ້ມາຮອດແມ່ນໍ້າລຳທານສາຍໜຶ່ງ. "ຂ້ອຍຈະເປ້ຖົງຂ້າມເອງ," ອາຣອນ ເວົ້າຂຶ້ນ. "ບໍ່ໄດ້ໄດ໋! ຖົງອາດຈະຕົກລົງໄປໃນລໍາທານ," ອາບາຣອນ ຮ້ອງຖ້ວງຂຶ້ນ.

"ແມ່ນ, ຖົງມັນຄ້ອນຂ້າງໜັກ," ອາຣອນ ເຫັນດີນຳ. ລາວຄະຍິບຕາ ໃສ່ ບາຣອນ. "ມັນອາດຈະຈົມລົງນ້ຳໄດ້." "ຄັນຊັ້ນ ພວກເຮົາມາຕັດຖົງອອກເປັນສອງສ່ວນເນາະ," ບາຣອນ ເວົ້າຂຶ້ນ.

"ບໍ່!" ອາບາຣອນ ຮ້ອງຂຶ້ນ "ຢ່າຕັດຖົງເດີ້."

"ເຈົ້າຈະໄປໃສກໍ່ໄປເລີຍໄປ໋," ບາຣອນເວົ້າຂຶ້ນ "ພວກເຮົາຈະຕັດຖົງນີ້ອອກເປັນສອງສ່ວນຢ່າງແນ່ນອນ."

ອາບາຣອນ ເກີດຄວາມກັງວົນໃຈນຳໄກ່ຜູ້. ລາວເລີ່ມຮ້ອງຂຶ້ນ, '' ໂຈນ! ໂຈນ! ພວກເຂົາລັກຖົງຂອງຂ້ອຍ. ຈັບພວກເຂົາແດ່!'' ເມື່ອໄດ້ຍິນສຽງ ອາບາຣອນ ຮ້ອງດັງແນວນັ້ນ, ອາຣັກຊິ* ໄດ້ແລ່ນເຂົ້າໄປພ້ອມດ້ວຍຜູ້ຊ່ວຍຂອງລາວ. *(ອາຣັກຊີ) ເປັນເຈົ້າຫນ້າທີ່ທ້ອງຖິ່ນທີ່ສຳຄັນ ຂອງປະເທດສີຣລັງກາ.

"ນີ້ແມ່ນຖົງຂອງໃຜ?" ລາວຖາມພວກເຂົາ. ອາຣອນ ແລະ ບາຣອນ ຄະຍິບຕາໃສ່ ອາຣາຊີ. ລາວກໍເລີຍເຂົ້າໃຈ. ພວກເຂົາທັງໝົດ ຕອບພ້ອມກັນວ່າ, "ມັນບໍ່ແມ່ນຂອງພວກເຮົາ."

"ແມ່ນແນວນັ້ນແທ້ບໍ? ຈັ່ງຊັ້ນ ໂຍນຖົງລົງໃນລຳທານເລີຍ," ອາຣາຊີ ອອກຄຳສັ່ງ. ຜູ້ຊ່ວຍຂອງລາວ ກໍໂຍນຖົງລົງໃນລຳທານທັນທີ. "ໂອ້ ບໍ່ໄດ໋!" ອາບາຣອນ ຮ້ອງຂຶ້ນ ແລະ ໂດດລົງໄປໃນລຳທານ.

ໄກ່ຜູ້ ໄດ້ຫລຸດລອຍອອກມາຈາກຖົງ. ອາບາຣອນ ໄດ້ຫຼົງກົນອຸບາຍຂອງ ອາຣາຊີ ເຂົ້າຈົນໄດ້.

.

ຜົນ​ງານ​ນີ້​​ແມ່ນຖືກ​ສ້າງ​ຂື້ນ​ໂດຍ​ຜ່ານ​ການ​ສະ​ໜັບ​ສະ​ໜູນ​ຈາກ ​All Children Reading: A Grand Challenge for Development (ACR GCD) Founding Partners (United States Agency for International Development [USAID], World Vision, ແລະ Australian Government) ​​ໂດຍການ​ຮ່ວມ​ມືກັບ Global Book Alliance. ເຊິ່ງ​ໄດ້ກະກຽມຈັດທຳ​ໂດຍ The Asia Foundation ແລະ ບໍ່​ຈຳ​ເປັນ​ຕ້ອງ​ສະທ້ອນເຖິງມູມມອງຂອງ​ ACR GCD Founding Partners ຫຼື Global Book Alliance. ການ​ດັດ​ແປງ ຫຼື ການ​ແປ​ຜົນງານ​ດັ່ງກ່າວນີ້ ບໍ່​ຄວນຖືເປັນການ​ແປ ACR GCD ຢ່າງເປັນທາງການ, ແລະ ACR GCD ຈະບໍ່​​ຮັບ​ຜິດ​ຊອບ​ຕໍ່​ກັບເນື້ອ​ໃນ ຫຼື ຂໍ້​ຜິດ​ພາດ​ໃດໆ​ໃນ​ການ​ແປ​​ນີ້.

Brought to you by

Let's Read is an initiative of The Asia Foundation's Books for Asia program that fosters young readers in the Asia-Pacific. booksforasia.org To read more books like this and get further information, visit letsreadasia.org .

Original Story Secret Owner, Author: Subashini Godage . Illustrator: Thiloka Kariyapperuma. Published by Room to Read, https://storyweaver.org.in/stories/39537-kaageda-malla © Room to Read. Released under CC BY 4.0.

This work is a modified version of the original story. © The Asia Foundation, 2020. Some rights reserved. Released under CC BY 4.0.

For full terms of use and attribution, http://creativecommons.org/licenses/by/4.0/

Contributing translators: Phavadee Xaiyavath, Mackky Olomthong, Bounthy, and Sinxay Sydney